A4-0254/97

Ψήφισμα σχετικά με την Πράσινη Βίβλο της Επιτροπής για το Εμπόριο (COM(96)0530 - C4-0646/96)

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο της Επιτροπής για το Εμπόριο (COM(96)0530 - C4-0646/96),

- έχοντας υπόψη την κοινοτική νομοθεσία που σχετίζεται άμεσα με το εμπόριο,

- έχοντας υπόψη το ψήφισμά του της 19ης Σεπτεμβρίου 1996 επί της πρότασης απόφασης του Συμβουλίου σχετικά με ένα «Τρίτο Πολυετές Πρόγραμμα για τις Μικρομεσαίες Επιχειρήσεις στην Ευρωπαϊκή Ένωση (1997-2000)" ((ΕΕ C 320 της 28.10.1996, σελ. 153.)),

- έχοντας υπόψη την ανακοίνωση της Επιτροπής με τίτλο «Προς μία ενιαία αγορά της διανομής» (COM(91)0041),

- έχοντας υπόψη το ψήφισμά του της 24ης Απριλίου 1997 σχετικά με την ανακοίνωση της Επιτροπής για τη βιοτεχνία και τις μικρές επιχειρήσεις κλειδιά για την απασχόληση στην Ευρώπη ((ΕΕ C 150 της 19.5.1997, σελ. 44)),

- έχοντας υπόψη το ψήφισμά του της 24ης Απριλίου 1997 σχετικά με το συντονισμό των δραστηριοτήτων υπέρ των ΜΜΕ και της βιοτεχνίας ((ΕΕ C 150 της 19.5.1997, σελ. 50)),

- έχοντας υπόψη το ψήφισμά του της 15ης Ιουλίου 1997 για τις «Εμπορικές επικοινωνίες στην εσωτερική αγορά» ((ΣΠ της ημερομηνίας αυτής, Μέρος ΙΙ, σημείο 8)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Περιφερειακής Πολιτικής (A4- 0254/97),

Α. έχοντας υπόψη ότι το εμπόριο ήταν ο δεύτερος εργοδότης στην ΕΕ το 1994, έχοντας κατά σειράν σπουδαιότητας:

- 4,5 εκατομμύρια εμπορικών επιχειρήσεων

- 1/3 επί του συνόλου των επιχειρήσεων ΕΕ, το 95% των οποίων με λιγότερους των δέκα υπαλλήλων

- 22 εκατομμύρια θέσεις εργασίας

- 16% του εργατικού δυναμικού στην ΕΕ

- 55% των απασχολουμένων στον τομέα της λιανικής πώλησης, αποτελούμενο από γυναίκες

- 3,4 εκατομμύρια επιχειρήσεων λιανικής που απασχολούν περί τα 5 εκατομμύρια άτομα

- 1,1 εκατομμύρια επιχειρήσεων χονδρικής με 7 εκατομμύρια θέσεις εργασίας

- 13% κατά μέσον όρο της προστιθέμενης αξίας στην οικονομία της ΕΕ,

Β. έχοντας υπόψη ότι το εμπόριο είναι βασική συνιστώσα του τριτογενούς τομέα που στο συνολικό οικονομικό πλαίσιο προσέφερε και προσφέρει τις καλύτερες επιδόσεις ως προς την ανάπτυξη, εξέλιξη και απασχόληση, και ότι χρειάζεται επομένως να ληφθούν υπόψη και να ευνοηθούν οι συνέργειες του εμπορίου με τον τουρισμό και τις υπηρεσίες στην αγορά. Ο τουρισμός ιδίως και οι δημόσιες υπηρεσίες συνδέονται στενά και αποτελούν αναπόσπαστο τμήμα του εμπορικού συστήματος στο σύνολό του. Μία τουριστική προσφορά ανταποκρινόμενη στη ζήτηση πρέπει να ενταχθεί σε έναν εμπορικό ιστό που θα ανταποκρίνεται στα χαρακτηριστικά της συγκεκριμένης εκείνης γεωγραφικής ζώνης,

Γ. έχοντας υπόψη ότι πρέπει να αναπτυχθεί η σχέση μεταξύ εδαφικής εμπορικής πραγματικότητας και εδαφικής παραγωγικής πραγματικότητας. Οι τυπικές παραγωγές μιας τοπικής περιοχής (γεωργία, κτηνοτροφία, τρόφιμα, βιομηχανικά προϊόντα εκτός τροφίμων, βιοτεχνία) θα έχουν τη δυνατότητα να κατακτήσουν νέες αγορές εάν βοηθηθούν ορθώς και διαφημιστούν από τους τοπικούς θεσμούς για τους οποίους η ΕΕ θα πρέπει να προορίσει ιδιαίτερα προγράμματα και τις σχετικές χρηματοδοτήσεις[semigr ] ότι τα τυπικά προϊόντα της υπαίθρου μπορούν να κατακτήσουν νέες αγορές, αλλά ότι πρέπει να αποφευχθεί η λήψη προστατευτικών μέτρων τα οποία θα περιορίζουν περαιτέρω τη λειτουργία της εσωτερικής αγοράς για τις εμπορικές συναλλαγές,

Δ. έχοντας υπόψη την προσεχή καθιέρωση του ενιαίου ευρωπαϊκού νομίσματος υπογραμμίζεται ότι κανένας άλλος τομέας δεν θα εμπλακεί περισσότερο στη διαδικασία διάδοσης και γνώσης του εύρω. Για το σκοπό αυτό θα πρέπει να πραγματοποιηθούν κοινές ενέργειες για την ενημέρωση που το εμπόριο θα πρέπει να παράσχει στους καταναλωτές και την επιμόρφωση που προληπτικά θα πρέπει να αναγνωριστεί αφενός στους μικρούς επιχειρηματίες, τις επιχειρήσεις και τους επαγγελματίες μεσάζοντες και καταστηματάρχες και αφετέρου στους εργαζομένους στις αλυσίδες σημείων πώλησης τροφίμων και μη,

Ε. ότι το κόστος της καθιέρωσης του ευρώ αφορά κυρίως ορισμένους κλάδους του εμπορίου και ότι το κόστος αυτό είναι άνισο συγκρινόμενο με το αντίστοιχο κόστος άλλων κλάδων,

1. συμφωνεί σε γενικές γραμμές με την τοποθέτηση της Επιτροπής στη συνολική θεώρηση του τομέα με το παρόν έγγραφο[semigr ]

2. εκφράζει, ωστόσο, τη λύπη του διότι πολλές από τις στατιστικές του Παραρτήματος Α είναι παλιές και ανάγονται στις αρχές της δεκαετίας του '90[semigr ]

3. υπενθυμίζει ότι το σημερινό έγγραφο είναι το πρώτο με το οποίο τελικά η Επιτροπή ασχολείται συνολικά με το εμπορικό σύστημα, τομέα που πολλά προσέφερε και μπορεί να προσφέρει στην οικονομία και την κοινωνία και που θα άξιζε να αντιμετωπιστεί και να αναλυθεί νωρίτερα ως προς την οντότητα και τις δυνατότητές του, η δε υποτίμησή του προκάλεσε απώλεια ευκαιριών όσον αφορά τις επιχειρήσεις και την απασχόληση[semigr ]

4. επαναλαμβάνει ότι η Ευρωπαϊκή Ένωση και τα κράτη μέλη θα πρέπει να αποδίδουν όλο και μεγαλύτερη προσοχή στο εμπορικό σύστημα διανομής όσον αφορά τα θετικά στοιχεία και τις άμεσες και έμμεσες συνδέσεις που διαθέτει στο δημοσιονομικό και κοινωνικό πλαίσιο, τις επιπτώσεις και ευκαιρίες στην αγορά εργασίας και την αναβάθμισή του καθώς και τις σχέσεις με τον καταναλωτή και το παραγωγικό, γεωργικό, βιοτεχνικό, τουριστικό και περιβαλλοντικό σύστημα[semigr ]

5. ζητεί να συνεχιστεί η προώθηση της ανταλλαγής εμπειριών, πληροφοριών και γνώσεων σχετικά με την κατάσταση και την εξέλιξη του εμπορίου και της διανομής στην ΕΕ καθώς και η συνεργασία στο πλαίσιο της χορηγίας εκδηλώσεων[semigr ]

6. επισημαίνει ότι ο τομέας της διανομής, εξαιτίας του μεγέθους που κατέχει στο υφιστάμενο κοινοτικό κοινωνικοοικονομικό πλαίσιο, μπορεί να συμβάλλει σε μεγάλο βαθμό στη δημιουργία απασχόλησης υπό τον όρο ότι τόσο οι εργοδότες όσο και οι εργαζόμενοι έχουν απολαύσει της σωστής κατάρτισης, και επισημαίνει στο πλαίσιο αυτό την ανάγκη ίδρυσης ειδικών εμπορικών σχολείων[semigr ]

7. εκτιμά ότι ο τομέα της διανομής μπορεί να συμβάλει πραγματικά στη μείωση της ανεργίας δεδομένου ότι είναι σε θέση να δημιουργήσει σταθερές και βιώσιμες θέσεις εργασίας[semigr ]

8. υπογραμμίζει ότι η προσφορά πρέπει να στηρίζεται στη ζήτηση, ενώ έχει ταυτόχρονα ουσιώδη σημασία να εξασφαλίζεται στον καταναλωτή η δυνατότητα επιλογής, τόσο σε ό,τι αφορά τα σημεία πώλησης όσο και την ευχέρεια πρόσβασης στα προϊόντα[semigr ]

9. επισημαίνει ότι πρέπει να αποτρέπεται η σύσταση ολιγωπωλίων σε κοινοτικό και εθνικό επίπεδο που θα μπορούσαν να περιορίσουν τη δυνατότητα επιλογής του καταναλωτή. Ωστόσο, πρέπει να γίνεται σεβαστή και να επαληθεύεται η εφαρμογή της αρχής της ανοικτής και μη διακριτικής πρόσβασης που βρίσκεται στη βάση της πολιτικής του ανταγωνισμού στα πλαίσια της εσωτερικής αγοράς[semigr ]

10. υπενθυμίζει τη βασική έννοια ότι η εμπορική διανομή πρέπει να έχει ως αποκλειστική αποστολή την προσφορά προϊόντων και υπηρεσιών στον καταναλωτή ανάλογα με τις μεταβολές της αγοράς και υποστηρίζοντας συνήθειες, χρήσεις και καταναλώσεις που χαρακτηρίζουν κάθε περιφέρεια και έδαφος και ταυτόχρονα ευνοώντας τη διεθνοποίηση της αγοράς ως απάντηση στις ανάγκες των καταναλωτών[semigr ]

11. θεωρεί ότι οι ΜΜΕ του διανεμητικού εμπορίου πλήττονται δυσανάλογα από υπερβολικές ρυθμίσεις, ως αποτέλεσμα τόσο των κοινοτικών οδηγιών και κανονισμών όσο και των εθνικών ρυθμίσεων[semigr ] αντιτίθεται ωστόσο στα μέτρα άρσης των ρυθμίσεων που θέτουν υπό αμφισβήτηση τα κοινωνικά δικαιώματα των εργαζομένων στον τομέα αυτόν και την προστασία των καταναλωτών[semigr ]

12. υπενθυμίζει στην Επιτροπή και τα κράτη μέλη ότι οι υπέρμετρες ρυθμίσεις αντιτίθενται στον ανταγωνισμό, δεδομένου ότι ευνοούν τις μεγάλες επιχειρήσεις λιανικού εμπορίου, οι οποίες μπορούν να αντεπεξέλθουν στα έξοδα ειδικών συμβούλων, ενώ δεν μπορούν να κάνουν το ίδιο και οι ΜΜΕ[semigr ]

13. επιδοκιμάζει το γεγονός ότι η Επιτροπή στην Πράσινο Βίβλο της επισημαίνει το σημαντικό ρόλο, ο οποίος έχει μέχρι σήμερα αγνοηθεί, και τον οποίο μπορούν να διαδραματίσουν τα μικρά καταστήματα λιανικού εμπορίου και τα τοπικά καταστήματα για τη διατήρηση ή βελτίωση της ποιότητας ζωής στις αγροτικές περιοχές, τα κέντρα των πόλεων και τις αστικές περιοχές, χωρίς τα οποία, κυρίως στις απομακρυσμένες, νησιωτικές ή ορεινές περιοχές η οικονομική ανάπτυξη σε όλες τις μορφές της (όπως διατήρηση ανταγωνιστικής γεωργίας, οικονομική διαφοροποίηση και ανάπτυξη του τουρισμού) διατρέχει ανεπανόρθωτο κίνδυνο[semigr ] τονίζει τη σημασία που διαδραματίζει το λιανικό εμπόριο και τα τοπικά καταστήματα στις αγροτικές και απομακρυσμένες περιοχές καθώς επίσης και τη συμβολή τους στη δημιουργία άμεσης και έμμεσης απασχόλησης και την προώθηση της οικονομικής και κοινωνικής συνοχής τόσο στις αγροτικές όσο και στις αστικές περιοχές[semigr ] θεωρεί ότι πρέπει να ληφθούν απαραίτητα μέτρα για να προληφθεί η εξαφάνιση του λιανικού εμπορίου και για το λόγο αυτό να αποκατασταθεί η ισορροπία μεταξύ μεγάλων και μικρών καταστημάτων[semigr ]

14. παρατηρεί, ωστόσο, ότι η διατήρηση αυτής της εμπορικής παρουσίας προϋποθέτει ότι το λιανικό εμπόριο θα καταστεί επαρκώς ανταγωνιστικό, δηλαδή σε θέση να ανταποκριθεί στις προσδοκίες των καταναλωτών και στους ισχύοντες όρους του εμπορίου[semigr ]

15. εκτιμά λοιπόν ότι τα κράτη μέλη πρέπει να ενθαρρύνουν με κάθε μέσο τον εκσυγχρονισμό του λιανικού εμπορίου (ενίσχυση για τον εξοπλισμό, την κατάρτιση στις νεές τεχνολογίες[semigr ] παρότρυνση για δημιουργία εμπορικών γραφείων και συνεταιρισμών, για αναζήτηση μιας καλύτερης πολιτικής προμηθειών[semigr ] δημιουργία κέντρων παροχής πολλαπλών υπηρεσιών)[semigr ]

16. εκφράζει την απόψη ότι το ηλεκτρονικό εμπόριο αποτελεί το κατ' εξοχήν μέσο για την ενσωμάτωση των απομακρυσμένων περιφερειών και καλεί την Επιτροπή να προωθήσει, κυρίως στις εν λόγω περιφέρειες, την τεχνολογία και τις υποδομές που απαιτούνται για την ανάπτυξη του ηλεκτρονικού εμπορίου

17. επιβεβαιώνει ότι η χρήση νέων τεχνολογιών στον τομέα του εμπορίου δεν πρέπει να είναι εις βάρος της απασχόλησης και υπογραμμίζει την ανάγκη να προσαρμοστεί η νομοθεσία για την προστασία των καταναλωτών στις τρέχουσες εξελίξεις στον τομέα της διανομής αγαθών και υπηρεσιών[semigr ]

18. παρατηρεί ότι στις αστικές περιοχές, το συνοικιακό εμπόριο εγκαταλείπει τόσο ορισμένα κέντρα πόλεων όσο και τους απομακρυσμένους συνοικισμούς, με όλα τα μειονεκτήματα που απορρέουν για το βιωτικό επίπεδο, και με επακόλουθο την περιθωριοποίηση και την ανασφάλεια σε ορισμένες περιοχές καθώς και την ρύπανση της ατμόσφαιρας που οφείλεται στις μετακινήσεις των καταναλωτών του κέντρου της πόλης προς τα μεγάλα εμπορικά κέντρα της περιφέρειας[semigr ]

19. επισημαίνει ότι οι δυνατότητες που προσφέρει το διασυνοριακό εμπόριο, ιδιαίτερα για τις περιφέρειες που είναι απομακρυσμένες από το κέντρο της Ένωσης, με την υποστήριξή του μέσω προγραμμάτων διασυνοριακής συνεργασίας (INTERREG ΙΙ) είναι τεράστιες και μπορούν να συμβάλουν καθοριστικά στην οικονομική συνεργασία με τη δημιουργία κοινών ΜΜΕ και κατ' επέκταση στην οικονομική και κοινωνική συνοχή των εν λόγω περιοχών[semigr ]

20. ζητεί από την Επιτροπή, όπως η αναγνώριση του ρόλου του εμπορίου της συνοικίας για την οικονομική και κοινωνική συνοχή, όπως προκύπτει από το Πράσινο Βιβλίο για το εμπόριο, ακολουθηθεί από συγκεκριμένα μέτρα:

- να παροτρύνει τα κράτη μέλη να χρησιμοποιήσουν στο μέγιστο βαθμό τα περιθώρια χειρισμών που προσφέρουν τα διαρθρωτικά ταμεία (με την ενδιάμεση αναθεώρηση των στόχων 1 και 5 β, της νέας περιόδου προγραμματισμού 1997-1999 του στόχου 2, και στο πλαίσιο των προγραμμάτων κοινοτικής πρωτοβουλίας URBAN, ΜΜΕ, INTEREG, LEADER ΙΙ) για να χρηματοδοτήσουν κάθε πρωτοβουλία υπέρ του εμπορίου της συνοικίας τόσο στην ύπαιθρο όσο και στα αστικά κέντρα,

- να διεξαγάγουν προς το σκοπό αυτό δράσεις ενημέρωσης μεγάλης εμβέλειας προς όλους τους ενδιαφερόμενους κύκλους προκειμένου να προκύψουν όσο το δυνατόν περισσότερα προγράμματα,

- να επαγρυπνήσει για τη βέλτιστη διάδοση της αποκτηθείσας εμπειρίας,

- να χρηματοδοτήσει καινοτόμα σχέδια (άρθρο 10 του ΕΤΠΑ) και να εξετάσει τη σκοπιμότητα δημιουργίας ενός ευρωπαϊκού παρατηρητηρίου για το λιανικό εμπόριο.

- οι παρεμβάσεις υπέρ του εμπορίου να εντάσσονται σε μια σφαιρική στρατηγική για την ανάπτυξη και την αναδιάρθρωση, η οποία προϋποθέτει ολοκληρωμένες και προγραμματισμένες ενέργειες[semigr ].να λαμβάνουν επίσης υπόψη τα συμφέροντα και τις ανάγκες όλων των κατοίκων που ζουν στις αστικές, στις αγροτικές αλλά και στις απομακρυσμένες ορεινές και νησιωτικές περιοχές και να διασφαλίζουν την πρόσβασή τους στην αγορά[semigr ]

21. υποστηρίζει την έκκληση της Επιτροπής για μία ολοκληρωμένη πολιτική προς όφελος της πόλης και για την επέκταση της διάρθρωσης των πωλήσεων σε περιοχές της υπαίθρου και σε λιγότερο κατοικημένες περιοχές[semigr ] από την άποψη αυτή, εκφράζει τη χαρά του που σε ορισμένα κράτη μέλη οι αρχές έχουν συστήσει ταμεία για τη δημιουργία εμπορικών αστικών κέντρων, προκειμένου έτσι, δηλ. με τη συμβίωση μεταξύ οικονομίας και αστικής ανανέωσης, να ενθαρρυνθούν αφενός η δημιουργία δήμων-πυρήνων και αφετέρου η επέκταση των εμπορικών κέντρων στο εσωτερικό των πόλεων[semigr ] ενθαρρύνει την Επιτροπή μέσω της ανταλλαγής τέτοιων πρακτικών, να προβεί σε συγκερασμό ιδεών με στόχο τη δημιουργία μιας προστιθεμένης αξίας[semigr ]

22. εκτιμά ότι τα κράτη μέλη πρέπει να διασφαλίζουν ότι η κατασκευή όλο και μεγαλύτερων αστικών εμπορικών κέντρων δεν προκαλεί ανεπανόρθωτες ζημιές στο περιβάλλον και ιδίως στα ιστορικά κέντρα των πόλεων[semigr ]

23. εκφράζει την ευχή για όλο και καλύτερες σχέσεις και συνεργασία με τη βιομηχανία παραγωγής και μεταποίησης προκειμένου να μπορεί ο καταναλωτής να προμηθεύεται προϊόντα ποιοτικώς άψογα, τέλεια από υγειονομικής πλευράς και διανεμημένα με συσκευασίες και συστήματα εφοδιασμού όλο και συμβατότερα με το περιβάλλον, και είναι της γνώμης ότι οι περί υγιεινής οδηγίες (HCCP-οδηγία) που έχουν ήδη εισαχθεί αποτελούν σωστό μέσο για την επιτυχία του στόχου αυτού[semigr ]

24. χαιρετίζει κάθε πρωτοβουλία που μπορεί να βελτιώσει το περιβαλλοντικό πλαίσιο, εκτιμώντας επιμελώς τόσο το κόστος όσο και τα οφέλη, και επικροτεί τη συμμετοχή της εμπορικής διανομής και παραγωγής στην έρευνα και υλοποίηση συνθηκών διαβιώσεως λιγότερο ρυπογόνων για τους πολίτες ξεκινώντας από τους καταναλωτές[semigr ]

25. εκτιμώντας ότι οι καταναλωτές ενδιαφέρονται ολοένα και περισσότερο για τα ζητήματα που αφορούν τις μεθόδους παραγωγής των τροφίμων, το περιβάλλον και την προστασία των ζώων, σημειώνει ότι ο εμπορικός τομέας μπορεί να ανταποκριθεί αναλαμβάνοντας ένα θετικό ρόλο και ωθώντας τους παραγωγούς να προσφέρουν προϊόντα που δεν έχουν αρνητικό αντίκτυπο επί της υγείας προωθώντας, μεταξύ άλλων, και τα προϊόντα βιολογικής παραγωγής, τηρώντας έτσι την ισορροπία ανάμεσα στα οικονομικά συμφέροντα και την προστασία της υγείας[semigr ]

26. τονίζει ότι ο εμπορικός τομέας χρειάζεται να αποκτήσει ένα ειδικό ρόλο και σε ό,τι αφορά τη μείωση της συσκευασίας των προϊόντων, κυρίως κατά τις μεταφορές, και να συμβάλει έτσι στη βελτίωση των περιβαλλοντικών συνθηκών στα πλαίσια της πολιτικής των αποβλήτων[semigr ]

27. εκτιμώντας ότι οι ετικέτες πρέπει να αναγράφουν ένα άμεσο, σαφές και κατανοητό μήνυμα, χρειάζεται να παρέχεται πληροφόρηση σχετικά με τα διάφορα σύμβολα που χρησιμοποιούνται προκειμένου να αποτρέπεται η σύγχυση, ενώ απαιτείται η θέσπιση μιας απλοποιημένης κοινοτικής νομοθεσίας[semigr ]

28. υπενθυμίζει ότι το εμπόριο αποτελείται ουσιαστικά από μικρομεσαίες επιχειρήσεις που ως τέτοιες προσλαμβάνουν στο πλαίσιο των κοινοτικών και εθνικών κανονισμών σημασία που δεν είναι υποδεέστερη σε σχέση με κανέναν άλλο οικονομικό τομέα των μικρομεσαίων επιχειρήσεων[semigr ]

29. εκφράζει τη χαρά του που στην Πράσινη Βίβλο της η Επιτροπή έχει λάβει σοβαρώς υπόψη τις επιπτώσεις τις οποίες θα έχει στις εμπορικές συναλλαγές η καθιέρωση του Ευρώ και συχρόνως υπογραμμίζει το σημαντικό ρόλο που μπορεί να διαδραματίσει το εμπόριο όσον αφορά τη σχετική πληροφόρηση και την αποδοχή του Ευρώ από τους καταναλωτές[semigr ] έχει την πεποίθηση ότι, γι´ αυτό το λόγο, η Επιτροπή, κατά τις προπαρασκευαστικές εργασίες σχετικά με την εισαγωγή του ενιαίου νομίσματος, θα λάβει επαρκώς υπόψη τις ανησυχίες και τα ερωτήματα των ενδιαφερομένων τομέων[semigr ]

30. υπογραμμίζει ότι είναι σημαντικό να διασφαλισθεί πως οι ΜΜΕ του εμπορικού τομέα θα επωφεληθούν από τα υφιστάμενα πολυάριθμα προγράμματα και πρωτοβουλίες για ΜΜΕ, και ότι δεν θα επωφεληθούν μόνον οι κατασκευαστικές βιομηχανίες[semigr ]

31. επισημαίνει ότι χρειάζεται να αναθεωρηθούν και να ευνοηθούν καλύτερες σχέσεις μεταξύ του εμπορικού συστήματος και των τραπεζών, υπό το φως των εξελίξεων στο επίπεδο των ηλεκτρονικών εμπορικών συναλλαγών. Ουδείς οικονομικός τομέας διαθέτει σήμερα τις δυνατότητες του εμπορικού στο σύνολό του. Τράπεζες και χρηματοπιστωτικά ιδρύματα, μέσω ενδεδειγμένων πιστωτικών διευκολύνσεων, πρέπει να υποστηρίξουν τον εκσυγχρονισμό και την ποσοτική και ποιοτική ανάπτυξη του τομέα που περισσότερο από όλους μπορεί να συμβάλει στη λύση των προβλημάτων όσον αφορά την απασχόληση[semigr ]

32. ζητεί η φόρμουλα της εμπορικής συνεργασίας να αναγνωρισθεί πλήρως σε οριζόντιο και κάθετο επίπεδο ως κλειδί για την μεγέθυνση και την ανάπτυξη της μικρομεσαίας επιχείρησης στον εμπορικό τομέα[semigr ]

33. δέχεται με ικανοποίηση τη νέα οδηγία για τις πωλήσεις εξ αποστάσεως επειδή η ισχύουσα κοινοτική νομοθεσία πρέπει να προσαρμοστεί ανάλογα με τηνανάπτυξη των νέων τεχνολογιών οι οποίες επιτρέπουν τη δημιουργία νέων εμπορικών δραστηριοτήτων (πωλήσεις εξ αποστάσεως)[semigr ] ζητεί από την Επιτροπή να μετατρέψει σε νομοθεσία τη σύστασή της 88/590/ΕΟΚ της 17ης Νοεμβρίου 1988 σχετικά με τα συστήματα πληρωμής και ειδικότερα τις σχέσεις κατόχων και εκδοτών πιστωτικών καρτών ((ΕΕ L 317 της 24.11.1988, σελ. 55)) και τη σύστασή της 87/598/ΕΟΚ της 8ης Δεκεμβρίου 1987 που αφορά ένα Ευρωπαϊκό Κώδικα Δεοντολογίας στον τομέα της ηλεκτρονικής πληρωμής (σχέσεις μεταξύ χρηματοπιστωτικών οργανισμών, εμπόρων ή άλλων παρεχόντων υπηρεσίες και καταναλωτών) ((ΕΕ L 365 της 24.12.1987, σελ. 72)) σε νομοθετικές προτάσεις[semigr ]

34. ζητεί την απλοποίηση των κανόνων και την ελάφρυνση του διοικητικού φόρτου στον τομέα των στατιστικών, έτσι ώστε να δημιουργηθεί ένα απλούστερο σύστημα[semigr ] τούτο είναι επίσης αναγκαίο και σε σχέση με το τελικό καθεστώς για τον ΦΠΑ, όπου ο συμψηφιστικός μηχανισμός βασίζεται σε στατιστικές πληροφορίες για τις ροές εμπορευμάτων μεταξύ κρατών μελών[semigr ]

35. εκφράζει τη λύπη του γιατί δεν υπενθυμίστηκε η λειτουργία των εμπορικών εταιριών και πρακτορείων που προωθούν πάνω από το 50% των συναλλαγών και θα καταστεί ακόμη σημαντικότερος ο ρόλος που θα μπορέσουν να διαδραματίσουν στο μέλλον εάν η λειτουργία τους γίνει κατανοητή και ευνοηθεί[semigr ]

36. ζητεί από την Επιτροπή να αναλάβει ηγετικότερο ρόλο όσον αφορά τα παράνομα εμπόδια στις εμπορικές συναλλαγές, τα οποία ορθώνονται στα διάφορα κράτη μέλη[semigr ]

37. θεωρεί ότι το Πράσινο Βιβλίο της Επιτροπής δεν δίνει επαρκή προσοχή στην ανάγκη υιοθέτησης της «αρχής της προέλευσης» για τον ΦΠΑ ώστε να εξαλειφθεί η ανάγκη διαφορετικών μητρώων για «εγχώριες» και «εξαγωγικές» συναλλαγές, που αποτελούν μεγαλύτερο φόρτο για τις ΜΜΕ παρά για τις μεγάλες επιχειρήσεις[semigr ]

38. ζητεί η Επιτροπή Εμπορίου και Διανομής να εισηγηθεί στην Επιτροπή να παραμείνει και στο μέλλον αντιπροσωπευτική για τον ετερογενή τομέα που εκπροσωπεί[semigr ]

39. επισημαίνει ότι η μελλοντική ανάπτυξη του εμπορίου δεν εξαρτάται μόνο από τα βασικά σημεία που αναφέρονται στην παρούσα Πράσινη Βίβλο αλλά και από τη νομοθεσία και την πολιτική της Επιτροπής σε ό,τι αφορά τον ανταγωνισμό[semigr ] με αφορμή την Πράσινη Βίβλο, προτίθεται να λάβει θέση για ορισμένες από αυτές τις πτυχές σε ό,τι αφορά κάθετες συμφωνίες στον τομέα της πολιτικής ανταγωνισμού της Ευρωπαϊκής Ένωσης[semigr ]

40. επισημαίνει την ανάγκη υποστήριξης των εμπορικών συναλλαγών στο πλαίσιο των νέων συστημάτων πληροφόρησης, όπως η ανάπτυξη των ηλεκτρονικών εμπορικών συναλλαγών[semigr ]

41. ζητεί την υποστήριξη του εμπορίου από την Επιτροπή, κατά τη διαδικασία εισαγωγής του ευρώ[semigr ]

42. υπογραμμίζει το δυναμισμό και την ποικιλία της εμπορικής λειτουργίας, η οποία δεν περιορίζεται στη φυσική διανομή προϊόντων και υπηρεσιών, αλλά καλύπτει επίσης το σύνολο του εμπορίου χονδρικής και λιανικής σε όλες τις μορφές τους[semigr ]

43. ζητεί μία πραγματική απλούστευση της κοινοτικής νομοθεσίας, η οποία να αποβλέπει στη βελτίωση του επιχειρησιακού, διοικητικού και οικονομικού περιβάλλοντος των επιχειρήσεων, ιδίως δε των μικρομεσαίων, οι οποίες είναι ιδιαίτερα πολυάριθμες και σημαντικές στον εμπορικό τομέα, όπως και σε όλους τους άλλους οικονομικούς τομείς[semigr ]

44. ζητεί την ολοένα και μεγαλύτερη συμμετοχή των ενώσεων καταναλωτών, καθώς και των διαφόρων κοινοτικών και εθνικών κατηγοριών εμπορίου, μέσω των ενώσεων της κατηγορίας τους, στις προσεχείς αποφάσεις και προσανατολισμούς του τομέα[semigr ]

45. υπενθυμίζει την ανάγκη να καταρτισθεί Λευκή Βίβλος για το Εμπόριο εντός δύο ετών από την έγκριση του παρόντος ψηφίσματος όπως έχει ζητήσει το Ευρωπαϊκό Κοινοβούλιο στο προαναφερθέν ή δη ψήφισμά του της 24ης Απριλίου 1997 σχετικά με την έκθεση για το συντονισμό των δραστηριοτήτων υπέρ των ΜΜΕ και της βιοτεχνίας,

46. καλεί την Επιτροπή να καταρτίσει πρόταση για τη νομοθετική ρύθμιση της ανάπτυξης της διανομής σε μεγάλα καταστήματα, πρόταση η οποία αφ'ενός να καθιστά δυνατή μία αρμονική ανάπτυξη και αφετέρου να μην αποκλείει από την εν εξελίξει διαδικασία αλλαγής τα μικρά καταστήματα και τις ιδιαιτερότητές τους στο τοπικό πλαίσιο[semigr ]

47. υπογραμμίζει ότι κοινός στόχος της μαζικής διανομής και του λιανικού εμπορίου πρέπει να είναι η πώληση ασφαλών προϊόντων ποιότητας και λογικής τιμής[semigr ]

48. επισημαίνει τον πολιτιστικό ρόλο του εμπορίου που θα πρέπει να αναπτυχθεί κυρίως μέσω των πανεπιστημίων, των ειδικευμένων σχολών και των ιδρυμάτων έρευνας και ενημέρωσης, των οικονομικών περιοδικών και, κυρίως, με την επαγγελματική ανάπτυξη του τομέα[semigr ]

49. ζητεί τη μεγαλύτερη διάδοση του ηλεκτρονικού συστήματος πληρωμών στον τομέα της εμπορικής διανομής (πιστωτικές κάρτες, χρεωστικές κάρτες, κ.λπ.) προκειμένου να περιορισθεί η ποσότητα ρευστού χρήματος στα καταστήματα και τα σουπερμάρκετ, τα οποία εκτίθενται στον κίνδυνο εγκληματικών επιθέσεων, και τούτο με στόχο την ασφάλεια των εμπόρων και των καταναλωτών[semigr ] τούτο μπορεί να επιτευχθεί αφ'ενός με τη μείωση του φορολογικού βάρους επί των απλών πράξεων ηλεκτρονικής πληρωμής και αφετέρου καλώντας τις τράπεζες και τα χρηματοπιστωτικά ιδρύματα να μειώσουν το κόστος εφαρμογής και διάδοσης των καρτών πληρωμής, έτσι ώστε να τις αποδέχονται όλα τα σημεία πώλησης και να τις χρησιμοποιούν όλοι οι καταναλωτές[semigr ]

50. ζητεί να δοθεί μεγάλη προσοχή στο ρόλο που θα διαδραματίσει το εμπόριο όσον αφορά τη διάδοση του ενιαίου ευρωπαϊκού νομίσματος[semigr ] πράγματι, ο καταναλωτής θα ανακαλύψει και θα γνωρίσει το ευρώ στα σημεία πώλησης, διανομής και του τριτογενούς τομέα της αγοράς (ξενοδοχεία, ταξιδιωτικά γραφεία, εστιατόρια, εργαστήρια, μπαρ, κ.λπ.)[semigr ] προς το σκοπό αυτό, η τεχνολογική μεταβολή στο εμπορικό σύστημα θα πρέπει να συνοδευτεί με τα κατάλληλα προγράμματα και χρηματοδοτικά κονδύλια για την αλλαγή των συστημάτων λογιστικής εγγραφής και με τη σύσταση τεχνικών ομάδων εργασίας στις οποίες θα εκπροσωπούνται οι κατηγορίες των εμπόρων, των βιομηχανικών παραγωγών και των προμηθευτών ταμειακών μηχανών και συστημάτων πληροφορικής[semigr ]

51. επισημαίνει το σημαντικό ρόλο του εμπορικού σήματος στη διαδικασία παραγωγής- διανομής-κατανάλωσης και το ρόλο που μπορούν να διαδραματίσουν στη βελτίωση της ποιότητας και της γνώσης των προϊόντων που απευθύνονται στον τελικό καταναλωτή[semigr ] τούτο μπορεί να επιτευχθεί με ολοένα και καλύτερες συστηματικές και συνεχείς επαφές με τις εμπορικές επιχειρήσεις, μεταξύ άλλων μέσω των ιδρυμάτων και των σχεδίων κοινών εργασιών (ECR/Ηλετρονική Ταμειακή Μηχανή, EDI/Ανταλλαγή Ηλεκτρονικών Πληροφοριών, ραβδοκώδικες, κ.λπ.) με κοινό στόχο την ολοένα και μεγαλύτερη βελτίωση των υπηρεσιών που παρέχονται στον καταναλωτή[semigr ]

52. επισημαίνει ότι έχει θεμελιώδη σημασία να διασφαλίζεται στον καταναλωτή η δυνατότητα άσκησης άμεσης προσφυγής σε περίπτωση διαφορών για να επιτραπεί η ορθή πραγματοποίηση διασυνοριακών αγορών[semigr ]

53. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.